open-index/open-wikipedia-markdown huggingface dataset:
มิสแฟบิวลัสอินเตอร์เนชันแนล

**มิสแฟบิวลัสอินเตอร์เนชันแนล** () เป็นการประกวดนางงามนานาชาติที่จัดขึ้นเพื่อเปิดโอกาสให้ผู้หญิงและ LGBTQIA+ ที่มีอายุตั้งแต่ 18 ถึง 40 ปี สามารถเข้าร่วมการประกวดนางงามได้ โดยมีสำนักงานใหญ่ตั้งอยู่ในเชียงใหม่,ประเทศไทย ซึ่งจัดประกวดครั้งแรกในปี ค.ศ. 2022 และมี ไบรอัน ตัน ดูแลและยังเป็นประธานกองประกวด  มิสแฟบิวลัสอินเตอร์เนชันแนลมีเวทีระดับประเทศที่อยู่ภายใต้การดูแลขององค์กรโดยตรงคือ มิสแฟบิวลัสไทยแลนด์ และขณะที่มิสแฟบิวลัสระดับประเทศอื่น ทางองค์กรจะให้ลิขสิทธิ์แก่กองประกวดประเทศนั้นในการดูแล

## ประวัติ
มิสแฟบิวลัสอินเตอร์เนชันแนลเป็นเวทีการประกวดความงามระดับนานาชาติ ซึ่งก่อตั้งโดย ไบรอัน ตัน อินฟลูเอนเซอร์ชื่อดังของเมืองไทย โดยการประกวดได้ที่ถูกจัดขึ้นเป็นครั้งแรกในปี ค.ศ. 2022 ที่ เชียงใหม่, ประเทศไทย
## ผู้ดำรงตำแหน่ง

## จำนวนของประเทศที่ชนะ

### เรียงตามลำดับสัญชาติของผู้ชนะเลิศ

### แบ่งตามภูมิภาค

## อันดับประเทศตามจำนวนนางงามที่เข้ารอบ

## ผลการแข่งขันมิสแฟบิวลัสอินเตอร์เนชันแนล
### มิสแฟบิวลัสอินเตอร์เนชันแนล 2023
**<big>ผลการประกวด</big>**

### มิสแฟบิวลัสอินเตอร์เนชันแนล 2022
**<big>ผลการประกวด</big>**

## อ้างอิง

## แหล่งข้อมูลอื่น
* 

หมวดหมู่:การประกวดนางงาม
ชาซิวยาร์

**ชาซิวยาร์** (, ; ) เป็นนครในเขตบัคมุต แคว้นดอแนตสก์ ประเทศยูเครน ประมาณการกันว่าใน พ.ศ. 2564 นครนี้มีประชากร 12,557 คน

## อ้างอิง

หมวดหมู่:นครในแคว้นดอแนตสก์
ปาทริส เดอ มัก มาอง

**ปาทริส เดอ มัก มาอง** () เป็นนักการทหารและนักการเมืองชาวฝรั่งเศส ดำรงตำแหน่งประธานาธิบดีฝรั่งเศสระหว่าง ค.ศ. 1875–1879 เขาเป็นชาวคริสต์คาทอลิกหัวโบราณที่เคร่งศาสนา ทั้งเป็นนักอนุรักษนิยมที่เกลียดชังลัทธิสังคมนิยม ตลอดจนไม่ไว้วางใจการปกครองในระบอบสาธารณรัฐฆราวาส อย่างไรก็ตาม มัก มาอง กลับปฏิบัติหน้าที่ได้อย่างมั่นคงในฐานะผู้พิทักษ์รัฐธรรมนูญ และปฏิเสธคำเชิญชวนของกลุ่มนิยมเจ้าให้ก่อรัฐประหาร แต่ตัวเขาก็ไม่ได้ญาติดีกับนักการเมืองหัวสาธารณรัฐนิยม

## ราชการทหาร
มัก มาอง เริ่มต้นอาชีพทหารด้วยความโดดเด่นในกองพลรบนอกประเทศ โดยสร้างชื่อเสียงในสงครามที่แอลจีเรียและสงครามไครเมีย จุดสูงสุดในอาชีพทหารของเขาเกิดขึ้นในยุทธการที่มาเจนตาในปี 1859 เมื่อเขานำทัพฝรั่งเศสคว้าชัยชนะเหนือกองทัพออสเตรีย ส่งผลให้เขาได้รับสถาปนาเป็น **ดยุกแห่งมาเจนตา** และก้าวขึ้นสู่ตำแหน่งจอมพลภายใต้จักรพรรดินโปเลียนที่ 3 

ต่อมาในสงครามฝรั่งเศส-ปรัสเซีย เขาได้รับมอบหมายให้กอบกู้สถานการณ์ที่กำลังเพลี่ยงพล้ำ อย่างไรก็ตามในยุทธการที่เซอด็อง ความลังเลในการตัดสินใจทางยุทธศาสตร์ประกอบกับการถูกล้อมกรอบโดยกองทัพปรัสเซียภายใต้การนำของจอมพลม็อลท์เคอ ทำให้กองทัพของเขาพ่ายแพ้ยับเยิน เขาได้รับบาดเจ็บสาหัสและถูกจับเป็นเชลยพร้อมกับจักรพรรดินโปเลียนที่ 3 นำไปสู่การล่มสลายของจักรวรรดิฝรั่งเศสที่ 2 และฝรั่งเศสกลายเป็นสาธารณรัฐอย่างถาวร

หลังได้รับอิสรภาพ เขาได้รับมอบหมายจากรัฐบาลชั่วคราวให้เป็นผู้บัญชาการกองทัพแวร์ซายเพื่อปราบปรามคอมมูนปารีส ในเดือนพฤษภาคม 1871 เหตุการณ์ที่เรียกว่า "สัปดาห์นองเลือด" (Semaine Sanglante) จบลงด้วยการปราบปรามอย่างเด็ดขาด ซึ่งทำให้เขากลายเป็นวีรบุรุษในสายตาของกลุ่มอนุรักษนิยมและคาทอลิกที่ต้องการความสงบเรียบร้อย

## ประธานาธิบดี
มัก มาอง ขึ้นเป็นประธานาธิบดีในปี 1873 ภายใต้การสนับสนุนของกลุ่มนิยมเจ้าที่หวังจะใช้เขาเป็น "ประธานาธิบดีขัดตาทัพ" เพื่อรอเวลาฟื้นฟูระบอบกษัตริย์ แต่เมื่อแผนการรื้อฟื้นราชวงศ์ล้มเหลวเนื่องจากความขัดแย้งเรื่องสัญลักษณ์ธงชาติ มัก มาองจึงต้องทำหน้าที่เป็นผู้นำในระบอบสาธารณรัฐที่เขาไม่ได้ศรัทธา เขาใช้นโยบาย "ระเบียบทางศีลธรรม" (Ordre Moral) เน้นการฟื้นฟูคริสตจักรคาทอลิกและคุณค่าอนุรักษนิยมเพื่อสกัดกั้นกระแสเสรีนิยม

จุดแตกหักสำคัญเกิดขึ้นใน "วิกฤตการณ์ 16 พฤษภาคม 1877" เมื่อเขาพยายามใช้อำนาจฝ่ายบริหารปลดนายกรัฐมนตรีฝ่ายสาธารณรัฐนิยมและสั่งยุบสภา โดยหวังจะเปลี่ยนเสียงข้างมากให้เป็นฝ่ายอนุรักษนิยม แต่ประชาชนกลับเลือกฝ่ายสาธารณรัฐนิยมกลับเข้ามาอย่างถล่มทลาย เหตุการณ์นี้บีบให้เขาต้องเลือกระหว่างการยอมจำนนต่อสภาหรือการลาออก เขาประคองตำแหน่งต่อจนถึงปี 1879 เมื่อฝ่ายสาธารณรัฐนิยมสามารถครองเสียงข้างมากในวุฒิสภาได้สำเร็จ เขาจึงตัดสินใจลาออก การกระทำของเขาในช่วงวิกฤตนี้กลายเป็นบรรทัดฐานที่ลดทอนอำนาจประธานาธิบดีฝรั่งเศสให้เป็นเพียงตำแหน่งเชิงพิธีการในเวลาต่อมา และเป็นการปิดฉากความหวังสุดท้ายของกลุ่มนิยมเจ้าในการครองอำนาจผ่านกลไกทางรัฐธรรมนูญอย่างถาวร

## อ้างอิง

หมวดหมู่:บุคคลจากจังหวัดโซเนลัวร์
หมวดหมู่:ประธานาธิบดีฝรั่งเศส
หมวดหมู่:นักการทหารชาวฝรั่งเศส
หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส
หมวดหมู่:ผู้สำเร็จราชการแอลจีเรีย
เนื้องอกเซลล์สืบพันธุ์

**เนื้องอกเซลล์สืบพันธุ์** () คือเนื้องอกที่เจริญมาจากเซลล์สืบพันธุ์ อาจเป็นมะเร็งหรือไม่เป็นมะเร็งก็ได้ ปกติแล้วจะเกิดขึ้นในต่อมเพศ คือ รังไข่ หรืออัณฑะ หากเกิดนอกต่อมเพศอาจเป็นเพราะความผิดปกติแต่กำเนิด
## แหล่งข้อมูลอื่น

* humpath #2658  (Pathology images)
* Childhood Extracranial Germ Cell Tumors
* Extragonadal Germ Cell Tumors
* Ovarian Germ Cell Tumors
* 
* Cancer.Net: Germ Cell Tumor

หมวดหมู่:เนื้องอกเซลล์สืบพันธุ์
หมวดหมู่:มะเร็งนรีเวช
TW งูไฮดรา

**TW งูไฮดรา** เป็นดาวฤกษ์ชนิด ที วัว ซึ่งอยู่ห่างจากโลกไปประมาณ 176 ปีแสง  อยู่ในกลุ่มดาวงูไฮดรา มีจานดาวเคราะห์ก่อนเกิดซึ่งกำลังก่อตัวเป็นดาวเคราะห์

## ภาพรวม
TW งูไฮดราเป็นดาวที่มีเส้นผ่านศูนย์กลาง 1.08 เท่าของดวงอาทิตย์ และมีมวล 0.7 เท่าของดวงอาทิตย์ ซึ่งถือว่าความหนาแน่นต่ำกว่าเล็กน้อย กำลังส่องสว่างอยู่ที่ประมาณหนึ่งในห้าของดวงอาทิตย์ การจำแนกสเปกตรัมอยู่ในประเภท K6Ve แม้ว่าในการจำแนกสเปกตรัมจะระบุว่าเป็นดาวแคระส้ม แต่แท้จริงแล้วจัดประเภทเป็นดาวฤกษ์ชนิด ที วัว ซึ่งอยู่ในระยะก่อนเกิดของดาวในแถบลำดับหลัก  อุณหภูมิพื้นผิวต่ำถึง 3600 K 

นอกจากนี้ดาวดวงนี้ยังเป็นส่วนหนึ่งของกระจุกดาว TW Hydrae Association ซึ่งประกอบไปด้วยดาวอายุน้อยประมาณ 10 ดวง ซึ่งรวมไปถึง TW งูไฮดรา ซึ่งเป็นที่มาของชื่อกระจุกดาวนี้ด้วย  

## จานดาวเคราะห์ก่อนเกิด
TW งูไฮดราเป็นดาวที่มีอายุน้อยมาก อายุเพียง 8 ล้านปี ดังนั้นรอบๆดาวนี้จึงมีจานดาวเคราะห์ก่อนเกิด ซึ่งมีมวลประมาณ 50 เท่าของดาวพฤหัสบดี เมื่อพิจารณาจากอายุแล้วยังคงเหลือฝุ่นจำนวนมากที่สามารถใช้เป็นวัสดุสำหรับดาวเคราะห์ได้  จานฝุ่นนี้แผ่อยู่ในระยะรัศมีอย่างน้อยประมาณ 6 พันล้าน กม. (40 au) ไปจนถึงที่รัศมีประมาณ 33 พันล้านกม. (220 au) จากการสังเกตโดยกล้องโทรทรรศน์อวกาศฮับเบิล ในช่วงความยาวคลื่น 0.5 ถึง 2.22 ไมโครเมตรใน ปี ค.ศ. 2013 เปิดเผยว่ามีช่องว่างขนาดประมาณ 3 พันล้านกิโลเมตร (20 au) ที่รัศมีประมาณ 12 พันล้านกิโลเมตร (80 au) จากศูนย์กลาง ซึ่งเชื่อว่าเกิดขึ้นโดยผลกระทบจากแรงโน้มถ่วงของดาวเคราะห์ ที่ก่อตัวขึ้นในวงโคจรนี้ นับเป็นครั้งแรกที่มีการค้นพบช่องว่างของแผ่นจานฝุ่นในระยะดังกล่าวในดวงดาวมวลน้อยเช่นนี้

ในปี ค.ศ. 2016 ได้มีการค้นพบดาวเคราะห์นอกระบบหนึ่งดวง ซึ่งมีมวลมากกว่าดาวเนปจูน เล็กน้อย อยู่ห่างจากตัวดาวฤกษ์ไป 22 au

## อ้างอิง

## แหล่งข้อมูลอื่น

* 
* 

หมวดหมู่:ระบบดาวเคราะห์
หมวดหมู่:ดาวแปรแสง
หมวดหมู่:ดาวฤกษ์
หมวดหมู่:กลุ่มดาวงูไฮดรา
หมวดหมู่:จานรอบดาวฤกษ์
พีระมิดขาว

**พีระมิดขาว** () แห่งอเมนเอมฮัตที่ 2 ตั้งอยู่ในบริเวณพื้นที่กลุ่มพีระมิดที่เมืองดาห์ชูร์ ประเทศอียิปต์ และในปัจจุบัน ไม่มีอะไรมากไปกว่ากองเศษหินที่ถูกสกัดออกมาจากเหมืองหินเป็นจำนวนมาก โดยเศษหินปูนที่หลงเหลืออยู่ที่ทำให้สถานที่แห่งนี้จึงถูกเรียกว่า *พีระมิดขาว (The White Pyramid)*

พีระมิดแห่งนี้ล้อมรอบด้วยกำแพงล้อมรอบสี่เหลี่ยมขนาดใหญ่ ภายในกำแพงล้อมรอบนี้ พบสุสานที่อยู่ในสภาพที่ดีจำนวนหนึ่ง ซึ่งเป็นของเชื้อพระวงศ์ของฟาโรห์อเมนเอมฮัตที่ 2 รวมถึงหลุมฝังพระศพของเจ้าชายอเมนเอมฮัตอังค์ และเจ้าหญิงอิตา, คนูเมต, อิตาเวเรต และซิตฮาธอร์เมเรต สิ่งของเครื่องใช้ในพิธีพระศพมากมายถูกค้นพบจากสุสานเหล่านี้ รวมทั้งโลงพระศพไม้ โถน้ำหอมอลาบาสเตอร์ และหีบไม้คาโนปิก นอกจากนี้ยังมีเครื่องเพชรพลอยที่สวยงามจำนวนมากในหลุมฝังศพของเจ้าหญิงอิตาและเจ้าหญิงคนูเมต

ในปี ค.ศ. 1894 และ ค.ศ. 1895 ฌาค เดอ มอร์แกน ได้ขุดค้นพีระมิดแห่งนี้โดยมุ่งความสนใจไปที่หลุมฝังพระศพของเชื้อพระวงศ์โดยรอบในพื้นที่อื่น ๆ ไม่ได้ถูกขุดค้นสำรวจ ยังไม่ได้มีการตรวจสอบสถานที่ฝังพระบรมแห่งนี้อย่างสมบูรณ์

## อ้างอิง


## แหล่งข้อมูล

* 
* 
* 

หมวดหมู่:พีระมิดยุคราชวงศ์ที่ยี่สิบ
เซบาต

**เซบาต** เป็นพระราชธิดาของฟาโรห์แห่งอียิปต์โบราณในช่วงราชวงศ์ที่สิบสอง พระอิสริยยศเพียงอย่างเดียวของพระองค์ที่ทราบ คือ *พระราชธิดาแห่งกษัตริย์ในพระวรกายของพระองค์* จนถึงตอนนี้พระองค์ได้รับการยืนยันเพียงจากด้านหลังของฐานรูปแกะสลัก ซึ่งพบที่เซราบิต เอล-คาดิมในคาบสมุทรไซนายเท่านั้น ในปัจจุบันรูปแกะสลักดังกล่าวได้สูญหายไป ซึ่งเคยหนึ่งเคยเป็นภาพเหยี่ยวฟอลคอนฟาโรห์อเมนเอมฮัตที่ 1 และฟาโรห์เซนุสเรตที่ 1 โดยจารึกกล่าวถึงพระนามของฟาโรห์อเมนเอมฮัตที่ 2 ซึ่งอยู่ด้านบนของพระนามฟาโรห์เซนุสเรตที่ 1 และ เซบาต พระราชธิดาแห่งกษัตริย์ เนเฟรู พระมเหสีแห่งกษัตริย์, ฟาโรห์อเมนเอมฮัตที่ 2 และฟาโรห์เซนุสเรตที่ 1 อีกครั้ง จากหลักฐานนี้ชี้ให้เห็นว่า เจ้าหญิงเซบาต เป็นพระราชธิดาของฟาโรห์เซนุสเรตที่ 1 กับพระนางเนเฟรู และเป็นพระภคินีหรือพระขนิษฐาฟาโรห์อเมนเอมฮัตที่ 2

## อ้างอิง


หมวดหมู่:เจ้าหญิงยุคราชวงศ์ที่ยี่สิบ
ชิงช้าสวรรค์ 2022

**[[ชิงช้าสวรรค์ (รายการโทรทัศน์)|ชิงช้าสวรรค์]] 2022** เป็นรายการโทรทัศน์ประเภทวาไรตีโชว์ประกวดวงดนตรีลูกทุ่งระดับมัธยมศึกษา ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี พ.ศ. 2565 ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันที่ 16 กรกฎาคม พ.ศ. 2565 ทางช่องเวิร์คพอยท์

ในฤดูกาลนี้รายการได้กลับมาออกอากาศอีกครั้งของรายการชิงช้าสวรรค์โดยมี โน้ต เชิญยิ้ม เป็นพิธีกรคู่กับ แพนเค้ก - เขมนิจ จามิกรณ์ นอกจากนี้ จักรวาร เสาธงยุติธรรม ยังเข้าร่วมเป็นคณะกรรมการร่วมกับ สลา คุณวุฒิ และชุติเดช ทองอยู่ ซึ่งเป็นกรรมการมาตั้งแต่รายการยุคแรกอีกด้วย

## รูปแบบรายการ
ชิงช้าสวรรค์ 2022 มีรูปแบบการออกอากาศทุกวันเสาร์เวลา 15.45 น. และรูปแบบการแข่งขันแบ่งออกเป็น 4 รอบ ดังนี้

* **รอบเปิดวง** – แต่ละโรงเรียนจะทำการแสดงบอกเล่าเรื่องราวตามเพลงที่เลือกไว้ โดยไม่จำกัดจำนวนนักร้องและจำนวนเพลง แต่จำกัดระยะเวลาการแสดงไว้ที่ไม่ต่ำกว่า 7 นาที แต่ไม่เกิน 12 นาที โดยแข่งขันกันครั้งละ 2 โรงเรียนแบบแพ้คัดออก
* **รอบร้องเล่นเต้น** – แต่ละโรงเรียนโชว์ 3 ทักษะโดยจำกัดระยะเวลาการแสดงไว้ที่ไม่เกิน 7 นาที โดยคณะกรรมการจะให้คะแนนในส่วนของทักษะการร้อง การเล่นดนตรี และการเต้น โดยแข่งขันกันครั้งละ 2 โรงเรียนแบบแพ้คัดออกเช่นกัน
* **รอบชิงบัลลังก์** – แต่ละโรงเรียนจะทำการแสดงบอกเล่าเรื่องราวตามเพลงที่เลือกไว้ โดยอิงจากโจทย์ซึ่งประกอบด้วย **เพลงช้า** และ **เพลงเร็ว** คณะกรรมการจะมีคะแนนโจทย์ละ 100 คะแนน โดย 4 โรงเรียนที่มีคะแนนรวมจากทั้ง 2 โจทย์มากที่สุดจะผ่านเข้ารอบชิงชนะเลิศ
* **รอบชิงชนะเลิศ** – แต่ละโรงเรียนจะทำการแสดงบอกเล่าเรื่องราวตามเพลงที่เลือกไว้ โดยจำกัดระยะเวลาการแสดงไว้ที่ไม่ต่ำกว่า 7 นาที แต่ไม่เกิน 12 นาที

## ทีมผู้เข้าแข่งขัน

## การแข่งขัน
### รอบเปิดวง

### รอบร้องเล่นเต้น
:

### รอบชิงบัลลังก์
#### เพลงช้า

#### เพลงเร็ว
:

### รอบชิงชนะเลิศ (Grand Finale)
;สัญลักษณ์:
:

## โชว์พิเศษ

### รอบฉลองแชมป์
ใน Ep.21 ที่ออกอากาศในวันที่ 3 ธันวาคม พ.ศ. 2565 เป็นการฉลองแชมป์ของรายการ โดยมีการแสดงพิเศษจากนักร้องนำของทั้ง 10 โรงเรียนสุดท้ายที่ผ่านเข้ารอบ ร่วมกันร้องเพลง "ฉันรักเพลงลูกทุ่ง" พร้อมด้วยโชว์พิเศษจาก 3 โรงเรียนที่เข้าสู่รอบชิงชนะเลิศ

## หมายเหตุ

## อ้างอิง


## แหล่งข้อมูลอื่น
* 
* 

2022
หมวดหมู่:รายการโทรทัศน์ไทยรายฤดูกาลในปี พ.ศ. 2565
มาริลิน เคท การ์ดเนอร์

**มาริลิน เคท การ์ดเนอร์** (เกิด 14 มกราคม พ.ศ. 2546) ชื่อเล่น **เคท** เป็นนักแสดงและพิธีกรลูกครึ่งไทย-อังกฤษ สังกัดช่อง 3 เอชดี

## ประวัติ
มาริลิน เคท การ์ดเนอร์ โดยที่มาของชื่อนั้นคำว่า "มาริลิน" เป็นชื่อของคุณอา ส่วน "เคท" ที่เป็นชื่อกลางและชื่อเล่นเป็นชื่อของคุณย่า เกิดเมื่อวันอังคาร ที่ 14 มกราคม พ.ศ. 2546 บิดาเป็นชาวอังกฤษ​ มารดาเป็นชาวไทย สำเร็จ​การศึกษาระดับมัธยมศึกษาจาก โรงเรียนสารสาสน์เอกตรา (สายวิทย์-คณิต)​ และสำเร็จ​การศึกษาระดับ​ปริญญาตรี​ สาขาวิชาศิลปการละคร คณะอักษรศาสตร์ จุฬาลงกรณ์มหาวิทยาลัย​​

## เข้าสู่วงการบันเทิง
มาริลินเริ่มต้นเข้าสู่วงการบันเทิงจากการเป็นนักแสดงฝึกหัดของ ช่อง 3 และได้ทำหน้าที่เป็นผู้ประกาศคั่นรายการ เมื่อปี พ.ศ. 2560 ได้แสดงละครเรื่อง สายธารหัวใจ รับบท "คุณหญิงปฐวี" (วัยรุ่น) และ เดือนประดับดาว รับบท "แพง อาภรณ์" (วัยรุ่น) จากนั้นจึงเริ่มมาเป็นที่รู้จักจากบท "แม่หญิงบัว/ฟ้ารดา" (วัยเด็ก) ในละครเรื่อง ลิขิตรักข้ามดวงดาว เมื่อปี พ.ศ. 2562 ต่อมาในปี พ.ศ. 2564 มาริลิน ได้แสดงละครถึง 3 เรื่องที่ออกอากาศไล่เลี่ยกันคือ เมียจำเป็น รับบท "น้อย" ดาวคนละดวง รับบท "ใบไม้" และเรื่อง ดวงใจในมนตรา รับบท" ลตา" ในปี พ.ศ. 2565 มาริลิน ได้แสดงละครเรื่อง คือเธอ รับบท "กลอยใจ"  ในปี พ.ศ. 2567 เธอมีโอกาส​แสดงร่วมโปรเจกต์​ในละครซีรีส์ชุด ดวงใจเทวพรหม ตอน ขวัญฤทัย รับบท "น้ำฝน" และรับเชิญ​ในละครเรื่อง หนึ่งในร้อย ในปี พ.ศ. 2568 มีละครที่ออกอากาศ คือเรื่อง เหนือพรหมลิขิต​ และขึ้นแท่งเป็นนางเอกเต็มตัวในละครเย็นเรื่อง แผนรักหักคานลุง​ และซีรีส์ที่กำลังออนเรื่อง Only You เพียงเธอ ละครที่รอออกอากาศ​เรื่อง โทษ​ฐานที่รักเธอ

## ผลงาน

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ละครสั้น

### ซีรีส์

### ละครเวที

### มิวสิกวิดีโอ​
* จักรวาล​ไหน - ศิลปิน Jigsew Story Ft.MONICA

### พิธีกร​
**โทรทัศน์**
* ผู้ประกาศรายการคั่นเวลา​ช่อง 3
* พิธีกร​สีสันบันเทิงทางช่อง 3 
**ออนไลน์**
* ทางช่อง YouTube : One Man Team

### แฟนมี​ตติ้ง​
* ดวงใจเทวพรหม Sports Day รู้แพ้ รู้ชนะ รู้ใจคุณ 
* Only You, Only Us, Only Now! Fan Meet
* Girls Cup Presented By มาม่า​

## อ้างอิง

หมวดหมู่:บุคคลจากโรงเรียนสารสาสน์เอกตรา
หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายอังกฤษ
หมวดหมู่:นักแสดงไทยเชื้อสายสหราชอาณาจักร
หมวดหมู่:นักแสดงไทยเชื้อสายอังกฤษ
หมวดหมู่:นักแสดงหญิงชาวไทยเชื้อสายสหราชอาณาจักร
หมวดหมู่:นักแสดงหญิงชาวไทยเชื้อสายอังกฤษ
หมวดหมู่:นักแสดงสังกัดช่อง 3 เอชดี
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21

## แหล่งข้อมูลอื่น
* 
หมวดหมู่:พุทธศาสนิกชนชาวไทย
หมวดหมู่:นักแสดงชาวไทย
เอ็ฏโฏด

**เอ็ฏโฏด** (, , อียิปต์โบราณ: **Djerty** หรือ **Ḏrty**, กรีกโบราณ: **Touphion**, ละติน: **Tuphium**, คอปติก: **Thouôt** หรือ **Tuot**) เป็นที่ตั้งของเมืองจากสมัยอียิปต์โบราณ และวิหารแห่งเทพมอนทู ซึ่งเป็นหนึ่งในเทพเจ้าจากศาสนาอียิปต์โบราณ เมืองแห่งนี้ตั้งอยู่ห่างจากเมืองลักซอร์ไปทางทิศตะวันตกเฉียงใต้ประมาณ 20 กิโลเมตร (12 ไมล์) โดยอยู่ใกล้กับเมืองโบราณเฮอร์มอนทิส ในปัจจุบันมีหลายหมู่บ้านรายล้อมรอบพื้นที่แห่งนี้

## อ้างอิง


หมวดหมู่:แหล่งโบราณคดีในประเทศอียิปต์
วัดมงคลเทพ

**วัดมงคลเทพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอบางคล้า จังหวัดฉะเชิงเทรา มีที่ดิน 75 ไร่ 2 งาน 26 ตารางวา และยังเป็นสำนักปฏิบัติธรรมประจำจังหวัดฉะเชิงเทราแห่งที่ 27

วัดมงคลเทพได้รับอนุญาตให้สร้างวัดเมื่อวันที่ 11 ตุลาคม พ.ศ. 2537 ตั้งวัดเมื่อวันที่ 3 มิถุนายน พ.ศ. 2542 โดยมีนางสาวเสนาะ ปานท่าไข่ เป็นผู้ขออนุญาตสร้างวัดและบริจาคที่ดินเนื้อที่ 53 ไร่ 1 งาน 89 ตารางวา มีเจ้าอาวาสรูปที่ 1 พระอธิการบัญชา สิริวิชฺชโย ปัจจุบันได้รับแต่งตั้งเป็น พระครูภาวนาสิทธิคุณ วิ. ชพ. วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554

สิ่งก่อสร้างส่วนใหญ่เป็นอาคารร่วมสมัย แบบอาคารต่าง ๆ จะตกแต่งแบบเรียบง่าย อุโบสถเริ่มสร้างเมื่อ พ.ศ. 2551 2553 เป็นอุโบสถยกฐานสูง 1.5 เมตร ขนาด กว้าง 9.40 เมตร ยาว 30.50 เมตร  ภายในอุโบสถที่ผนัง และพื้น ปูด้วยหินอ่อน ผนังภายนอก ก่ออิฐฉาบปูนแล้วฉาบด้วยทรายล้างสีขาว หน้าบันด้านทิศตะวันออก เป็นอลูมิเนียม นูนต่ำ รูปองค์สมเด็จพระสัมมาสัมพุทธเจ้า พิสดารกาย 100 องค์ หน้าบันด้านทิศตะวันตก เป็นอลูมิเนียม นูนต่ำ รูปพระมงคลเทพมุนี (สด จนฺทสโร) จำนวน 101 องค์ มีช่อฟ้า ด้านละ 3 ช่อ อุโบสถล้อมรอบด้วยกำแพงแก้ว ขนาดกว้าง 33.75 เมตร ยาว 54.85 เมตร พระประธานในอุโบสถนามว่า *พระพุทธเจ้าองค์ต้นธาตุต้นธรรม*

## อ้างอิง

มงคลเทพ
แฮร์โมโปลิส

**แฮร์โมโปลิส** (, "นครแห่งเฮอร์มีส"), **แฮร์โมโปลิสมักนา**, **แฮร์โมโปลิสเมกาแล** (), **คามาเนา** (, ), **ชโมน** () หรือ **อัลอัชมูนัยน์** () เป็นเมืองขนาดใหญ่ในสมัยอียิปต์โบราณ ซึ่งตั้งอยู่ใกล้พรมแดนระหว่างดินแดนอียิปต์ล่างกับอียิปต์บน

โดยเป็นเมืองหลักของเขตปกครองมาตั้งแต่สมัยราชอาณาจักรเก่าแห่งอียิปต์ เมืองแฮร์โมโปลิสได้พัฒนามาเป็นเมืองขนาดใหญ่ในช่วงที่จักรวรรดิโรมันมีอำนาจเหนืออียิปต์ และเป็นศูนย์กลางของคริสตศาสนาในยุคแรก ๆ ตั้งแต่คริสตศตวรรษที่สาม แฮร์โมโปลิสได้ถูกทิ้งร้างหลังจากการพิชิตอียิปต์ของชาวมุสลิม แต่ได้รับการบูรณะฟิ้นฟูในภายหลังเช่นเดียวกับคริสตศาสนานิกายโรมันคาทอลิก (ในขณะเดียวกันก็ถูกปราบปราม) และนิกายคอปติกออร์ทอดอกซ์

ที่ตั้งของเมืองโบราณที่ยังหลงเหลืออยู่นี้ตั้งอยู่ใกล้เมืองอัลอัชมูนัยน์ ซึ่งเป็นชื่อเมืองที่มาจากภาษาคอปติก ในมัลลาวี เขตผู้ว่าการอัลมินยา ประเทศอียิปต์

## อ้างอิง


หมวดหมู่:แหล่งโบราณคดีในประเทศอียิปต์
หมวดหมู่:เมืองในอียิปต์โบราณ
การผ่าตัดเปิดทรวงอกกู้ชีพ

**การผ่าตัดเปิดทรวงอกกู้ชีพ** () เป็นหัตถการทางการแพทย์อย่างหนึ่ง โดยเป็นการผ่าตัดเปิดทรวงอกเพื่อกู้ชีพผู้ป่วยที่ได้รับบาดเจ็บที่ช่องอกหรือช่องท้องจนหัวใจหยุดเต้น หัตถการนี้จะทำให้แพทย์สามารถเข้าถึงช่องอกได้ทันที สามารถห้ามเลือด ระบายเลือดที่คั่งในช่องเยื่อหุ้มหัวใจ ผ่าตัดแก้ไขการบาดเจ็บที่หัวใจ ปอด หลอดเลือดในช่องอก และสามารถนวดหัวใจหรือช็อกไฟฟ้าหัวใจได้โดยตรง หัตถการนี้ไม่ได้จำเป็นต้องทำในผู้บาดเจ็บทรวงอกส่วนใหญ่ โดยมีผู้ได้รับบาดเจ็บที่ช่องอกเพียง 15% ที่จำเป็นต้องได้รับการช่วยเหลือด้วยหัตถการนี้

หมวดหมู่:หัตถการในเวชศาสตร์ฉุกเฉิน

หมวดหมู่:ศัลยกรรมหัวใจ
จอห์น เฮาส์แมน

**จอห์น เฮาส์แมน** (, ชื่อเกิด **ฌัก โอสมาน** (Jacques Haussmann); 22 กันยายน ค.ศ. 1902 – 31 ตุลาคม ค.ศ. 1988) เป็นนักแสดงและผู้อำนวยการสร้างละครเวที ภาพยนตร์ และโทรทัศน์ชาวบริติช-อเมริกันที่เกิดในโรมาเนีย เขากลายเป็นที่รู้จักหลังจากทำงานร่วมกับผู้กำกับ ออร์สัน เวลส์ ตั้งแต่สมัยที่พวกเขาอยู่ในเฟเดอรัลเธียเตอร์โปรเจกต์ ตลอดจนควบคุมการผลิตในเรื่อง *[[ซิติเซนเคน]]* และยังเป็นผู้อำนวยการสร้างให้กับ *[[เดอะบลูดาห์เลีย]]* ด้วย เขายังเป็นที่รู้จักอย่างดีจากบทศาสตราจารย์ชาลส์ ดับเบิลยู. คิงส์ฟิลด์ ในภาพยนตร์เรื่อง *[[เดอะเปเปอร์เชส]]* (1973) ซึ่งทำให้เขาได้รับรางวัลออสการ์และรางวัลลูกโลกทองคำ สาขานักแสดงสมทบชายยอดเยี่ยม เขายังรับบทเป็นคิงส์ฟิลด์อีกครั้งในละครชุดทางโทรทัศน์ฉบับดัดแปลงใน ค.ศ. 1978 

เฮาส์แมนเสียชีวิตเมื่อวันที่ 31 ตุลาคม ค.ศ. 1988 ด้วยเนื้องอกไขสันหลัง ที่บ้านของเขาในแมลิบู รัฐแคลิฟอร์เนีย

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่เกิดในปี พ.ศ. 2445
หมวดหมู่:บุคคลที่เสียชีวิตในปี พ.ศ. 2531
หมวดหมู่:นักแสดงภาพยนตร์ชายชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายเวลส์
หมวดหมู่:นักแสดงภาพยนตร์ชายชาวสหราชอาณาจักร
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากบูคาเรสต์
อูเบอร์ไฟลส์

**อูเบอร์ไฟลส์** () เป็นฐานข้อมูลกิจกรรมของอูเบอร์ตั้งแต่ปี 2013-2017 ที่นำมาเผยแพร่โดย *[[The Observer|ดิออบเสิร์ฟเฟอร์]]* หนังสือพิมพ์ภาควันอาทิตย์ในเครือ *[[The Guardian|เดอะการ์เดียน]]* เมื่อวันที่ 10 กรกฎาคม 2022 ซึ่งเผยแพร่ไฟล์กว่า 124,000 ไฟล์ให้กับกลุ่มนักข่าวสืบสวนนานาชาติ (ICIJ) และสื่ออื่น เอกสารแสดงให้เห็นถึงความพยายามลอบบีโจ ไบเดิน, โอลัฟ สช็อลซ์ และ จอร์จ ออสบอร์น และยังแสดงให้เห็นว่าเอมานูเอล มาครงแอบให้ความช่วยเหลือการลอบบีของอูเบอร์ในฝรั่งเศสโดยลับ และยังเคยใช้คิลล์สวิตช์ขณะตำรวจบุกค้นเพื่อปกปิดข้อมูลนี้

## อ้างอิง

## แหล่งข้อมูลอื่น
*
มหาสฟิงซ์แห่งทานิส

thumb
**มหาสฟิงซ์แห่งทานิส** เป็นรูปสฟิงซ์แกะสลักจากหินแกรนิต ซึ่งอาจจะสร้างขึ้นในช่วงต้นของศตวรรษที่ 26 ก่อนคริสตกาล โดยถูกค้นพบในซากปรักหักพังของวิหารแห่งอามุน-ราในเมืองทานิส ซึ่งเป็นเมืองหลวงของอียิปต์โบราณในช่วงราชวงศ์ที่ยี่สิบเอ็ดและราชวงศ์ที่ยี่สิบสาม แต่มหาสฟิงซ์ถูกสร้างก่อนหน้าช่วงเวลาดังกล่าวไปนานมาก และได้มีการถกเถียงกันว่า มหาสฟิงซ์นี้น่าจะถูกสร้างขึ้นในช่วงราชวงศ์ที่สี่ ไม่ก็ราชวงศ์ที่สิบสองแห่งอียิปต์ สิ่งที่ยังหลงเหลืออยู่ของจารึกดั้งเดิมคือส่วนที่ได้กล่าวถึงฟาโรห์อเมนเอมฮัตที่ 2 (ราชวงศ์ที่สิบสอง), ฟาโรห์เมอร์เนพทาห์ (ราชวงศ์ที่สิบเก้า) และฟาโรห์โชเชงค์ที่ 1 (ราชวงศ์ที่ยี่สิบสอง)

พิพิธภัณฑ์ลูฟวร์ได้รับมหาสฟิงซ์มาไว้ในการดูแลในปี ค.ศ. 1826 โดยเดิมเคยเป็นส่วนหนึ่งของชุดสะสมศิลปะอียิปต์ชุดที่สองของเฮนรี ซอลต์ ซึ่งซื้อมาในนามของรัฐบาลฝรั่งเศสโดย ฌ็อง-ฟร็องซัว ช็องปอลียง ซึ่งในตอนแรกมีแผนจะวางมหาสฟิงซ์ไว้กลางแจ้งที่ศูนย์กลางของคูร์ การ์เร แต่ไม่ได้ดำเนินการอย่างใด แทนที่จะเป็นเช่นนั้น มหาสฟิงซ์ก็ถูกจัดแสดงในลานภายในของพิพิธภัณฑ์ลูฟวร์ตั้งแต่นั้นเป็นต้นมาก็เรียกว่า *คูร์ ดู สแฟงซ์* ในระหว่างปี ค.ศ. 1828 จนถึง ค.ศ. 1848 และเมื่อย้ายมหาสฟิงซ์ไปยังที่*ห้องแกลลอรีอองรีที่ 5* ซึ่งปัจจุบันยังคงเป็นห้องประติมากรรมหลักของแผนกอียิปต์ในพิพิธภัณฑ์ ในช่วงกลางทศวรรษที่ 1930 มหาสฟิงซ์ก็ถูกย้ายไปยังตำแหน่งปัจจุบันในห้องใต้ดินที่สร้างโดยอัลแบรต์ เฟอแรน สถาปนิกของพิพิธภัณฑ์ลูฟวร์ เพื่อเชื่อมต่อสองส่วนของปีกด้านใต้ของคูร์ การ์เร

## อ้างอิง


หมวดหมู่:ประติมากรรมอียิปต์โบราณ
หมวดหมู่:สฟิงซ์
มณีปุระ (แก้ความกำกวม)

**มณีปุระ** อาจหมายถึง

* รัฐมณีปุระ – รัฐในทางตะวันออกเฉียงเหนือของประเทศอินเดีย มีเมืองหลวงคือเมืองอิมผาล
* ภาษามณีปุระ หรือ **ภาษาเมเต** – ภาษาในตระกูลภาษาย่อยทิเบต-พม่า ซึ่งเป็นภาษาราชการของรัฐมณีปุระ
* อักษรมณีปุระ – อักษรสระประกอบที่ใช้ในภาษามณีปุระ
* ภาษามณีปุระพิษณุปุระ – ภาษาในกลุ่มอินโด-อารยัน
* วิกิพีเดียภาษามณีปุระพิษณุปุระ – สารานุกรมวิกิพีเดียที่จัดทำขึ้นในภาษามณีปุระพิษณุปุระ
ดาร์สลีย์พาร์ก

**ศูนย์ฝึกซ้อมนิวคาสเซิลยูไนเต็ด** หรือที่รู้จักกันทั่วไปว่า "ดาร์สลีย์พาร์ก" เป็นสนามฝึกซ้อมของสโมสรในพรีเมียร์ลีก นิวคาสเซิลยูไนเต็ด ตั้งอยู่ถัดจากสมาคมฟุตบอลนอร์ธัมเบอร์แลนด์ซึ่งตั้งอยู่ที่ วิทลีย์พาร์ค นอร์ธไทน์ไซด์ ประเทศอังกฤษ

ตั้งแต่เดือนกรกฎาคม ค.ศ. 2003 ทีมชุดใหญ่ของนิวคาสเซิลยูไนเต็ด ได้ฝึกซ้อมที่ศูนย์ฝึกที่สร้างขึ้นโดยเฉพาะ ทางศูนย์ฝึกเยาวชนได้ฝึกซ้อมในสถานที่แยกต่างหากที่ Little Benton ทางใต้ของ ดาร์สลีย์พาร์ก

กลุ่มอาคารประกอบด้วยอาคาร 4 หลัง: อาคารหลักซึ่งเป็นที่ตั้งของแผนกต้อนรับ ห้องเปลี่ยนเสื้อผ้า ห้องทำงานฝ่ายบริหาร ห้องประชุม โรงยิม ห้องกายภาพบำบัด ร้านอาหาร และพื้นที่นันทนาการ ติดกับส่วนนี้เป็นพื้นที่ซักล้าง อุปกรณ์ฝึกซ้อมทั้งหมดได้รับการดูแล ต่อไปเป็นสนามในร่มขนาดใหญ่

ในเดือน กรกฎาคม ค.ศ. 2022 ทางสภาเมืองนิวคาสเซิลได้อนุมัติให้สโมสรปรับปรุงศูนย์ฝึกดาร์สลีย์พาร์กให้ทันสมัย เนื่องจากต่ำกว่ามาตรฐาน

## อ้างอิง

หมวดหมู่:สโมสรฟุตบอลนิวคาสเซิลยูไนเต็ด
หมวดหมู่:สนามฝึกซ้อมฟุตบอลในประเทศอังกฤษ
อำเภอญัยชาน

**ญัยชาน** () เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 14,800 คน

## อ้างอิง

ญัยชาน
อำเภอค็อนฟิร

**ค็อนฟิร** () เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 109,044 คน

## อ้างอิง

ค็อนฟิร
ไลฟ์แจสมิน

**ไลฟ์แจสมิน** () เป็นเว็บไซต์สำหรับผู้ใหญ่ที่เน้นให้บริการในด้านการถ่ายทอดสดผ่านสัญญาณต่อเนื่อง (live streaming) และบริการอื่นที่เกี่ยวข้อง ซึ่งเนื้อหามักเกี่ยวข้องกับการเปลือยกายหรือกิจกรรมทางเพศ ตั้งแต่ระบำเปลื้องผ้า การสนทนาแบบสองแง่สองง่าม (dirty talk) ไปจนถึงการสำเร็จความใคร่ด้วยเซ็กซ์ทอยและการร่วมเพศอย่างชัดแจ้ง ผู้แสดงส่วนใหญ่เป็นเพศหญิงแต่ก็มีผู้แสดงเพศชายจำนวนไม่น้อย บางส่วนเป็นคนตรงเพศ (cisgender) บ้างเป็นคนข้ามเพศ (transgender) อาจพบว่ามีการแสดงร่วมกับนักแสดงอื่นในเว็บไซต์ด้วย

ไลฟ์แจสมินก่อตั้งโดย György Gattyán เมื่อ ค.ศ. 2001 ไลฟ์แจสมินกลายเป็นเว็บไซต์ที่ได้รับความสนใจอย่างรวดเร็วในช่วงต้นคริสต์ทศวรรษ 2000 ไลฟ์แจสมินเป็นหนึ่งในเว็บไซต์แคมมิง (camming) สำหรับผู้ใหญ่ที่ใหญ่ที่สุดในโลก ควบคู่กับแชเทอเบท (Chaturbate) จากอเมริกา และบองกาแคมส์ (BongaCams) จากเนเธอร์แลนด์

## ประวัติ
ไลฟ์แจสมินก่อตั้งขึ้นใน ค.ศ. 2001 ในยูอาร์แอล jasmin.hu ซึ่งเน้นกลุ่มผู้ชมในประเทศฮังการี

ใน ค.ศ. 2014 ไลฟ์แจสมินเริ่มผลิตและและถ่ายทอดโฆษณาทางโทรทัศน์ มีโฆษณาจากไลฟ์แจสมินอยู่สองรายการที่ถูกส่งให้ออกอากาศระหว่างการประกาศผลรางวัลไพรม์ไทม์เอมมีแต่ถูกปฏิเสธโดยเอ็นบีซี

## รางวัลและการเสนอชื่อ

## ดูเพิ่ม

* สื่อลามกทางอินเทอร์เน็ต
* พอร์น 2.0
* บองกาแคมส์
* แชเทอเบท
* มายฟรีแคมส์
* สตริปแชท

## อ้างอิง

หมวดหมู่:เว็บไซต์ลามก
หมวดหมู่:บริการรับฝากวีดิทัศน์
ตำรวจรักษาความปลอดภัย

**ตำรวจรักษาความปลอดภัย** (; ; นิยมเรียก Security Police; อักษรย่อ: SP) เป็นหน่วยอารักขาใกล้ชิดในสังกัดของกองบัญชาการความปลอดภัย กรมตำรวจนครบาลโตเกียว มีหน้าที่อารักขาผู้มีตำแหน่งสูง ทั้งภายในและภายนอกประเทศ

บุคคลากรของหน่วยงานนี้เป็นที่รู้จักด้วยชื่อ **ตำรวจรักษาความปลอดภัย** (Security Police; SP) คำว่า "SP" เป็นคำยืมจากภาษาอังกฤษซึ่งนำมาใช้ในระบบการบังคับใช้กฎหมายญี่ปุ่น โดยมีที่มาจากเครื่องหมายที่เจ้าหน้าที่ติด

หน่วยงานนี้ไม่อารักขาพระบรมวงศานุวงศ์ เนื่องจากเป็นหน้าที่โดยเฉพาะของกองบังคับการคุ้มกันพระองค์ (Imperial Protection Division) ตำรวจรักษาความปลอดภัยได้รับมอบหมายให้อารักขานายกรัฐมนตรี, คณะรัฐมนตรี, ประธานศาลสูงสุด, ประธานราชมนตรีสภา, สมาชิกสภาผู้แทนราษฎร, ผู้ว่าราชการโตเกียว ตลอดจนบุคคลสำคัญต่างประเทศ เช่น ประมุขแห่งรัฐ, เอกอัครราชทูต, หรือบุคคลสำคัญอื่น ๆ ตามที่ผู้บัญชาการตำรวจแห่งชาติมอบหมาย แม้ไม่มีกำหนดไว้เป็นลายลักษณ์อักษร ตำรวจรักษาความปลอดภัยก็ยังอารักขารองประธานสภาทั้งสูงและล่าง รวมถึงผู้นำพรรคการเมืองสำคัญ

## อ้างอิง

## บรรณานุกรม

*
คลองบางพรม

[thumb|คลองบางพรมบริเวณ[วัดกาญจนสิงหาสน์วรวิหาร]]

**คลองบางพรม** หรือ **คลองบางพรหม** เป็นคลองในท้องที่เขตตลิ่งชันและเขตทวีวัฒนา กรุงเทพมหานคร เชื่อมต่อคลองชักพระกับคลองทวีวัฒนา ในเขตตลิ่งชันมีความยาว 5,400 เมตร และในเขตทวีวัฒนามีความยาว 6,640 เมตร

บริเวณคลองบางพรมมีชุมชนเมืองดั้งเดิม มีวัดเก่าแก่สมัยอยุธยาตั้งอยู่ริมคลองคือวัดรัชฎาธิษฐานราชวรวิหาร ฝั่งตรงข้ามคือวัดกาญจนสิงหาสน์วรวิหาร รวมถึงวัดอินทราวาส ฝั่งตรงข้ามคือวัดเทพพล และวัดศิริวัฒนาราม ที่วัดนี้มีศาลแม่โพสพ มีประวัติว่าเมื่อร้อยกว่าปีมาแล้ว มีชาวบ้านผัวเมียแช่ข้าวสารค้างคืนตั้งใจจะโม่เป็นแป้งข้าวเจ้าไว้ทำเส้นขนมจีน แต่รุ่งเช้าขึ้นมา ข้าวสารนั้นกลับงอกเป็นต้นข้าวสองตายายเลยเอาข้าวสารงอกไปผสมดินปั้นเป็นรูปแม่โพสพขึ้นไว้ แล้วเลยกลายเป็นที่นับถือของชาวนาแถบบางพรม จนมีการตั้งศาลทรงไทยขึ้นเป็นที่ประดิษฐาน ที่สี่แยกจุดตัดของคลองบางพรมกับคลองลัดมะยม

ในสมัยรัชกาลที่ 5–6 แห่งกรุงรัตนโกสินทร์ ย่านนี้ยังมีพื้นที่การทำนา เมื่อราว พ.ศ. 2500 ชุมชนย่านคลองบางพรมมีการทำสวนอยู่ปากคลอง จนเมื่อราว พ.ศ. 2520 จากที่นาได้กลายมาเป็นที่ทำสวน

ปัจจุบันชุมชนย่านคลองบางพรมส่วนใหญ่เป็นพื้นที่เกษตรกรรม ประชาชนในชุมชนส่วนใหญ่มีอาชีพเกษตรกรรม ค้าขาย และรับราชการ 

## อ้างอิง

บางพรม
บางพรม
หมวดหมู่:โบราณสถานในกรุงเทพมหานคร
วอลเลย์บอลชายมอนเตเนกรินเฟิสต์ลีก

**วอลเลย์บอลชายมอนเตเนกรินเฟิสต์ลีก** (, Prva liga Crne Gore u odbojci za muškarce) เป็นลีกวอลเลย์บอลระดับสูงสุดของประเทศมอนเตเนโกร อยู่ภายใต้การบริหารของสหพันธ์วอลเลย์บอลมอนเตเนโกร ก่อตั้งขึ้นในปี ค.ศ. 2006 หลังจากการล่มสลายของประเทศเซอร์เบียและมอนเตเนโกร

สโมสรที่ประสบความสำเร็จมากที่สุดคือ บูดวาสการีวีเยรา ซึ่งชนะเลิศ 8 สมัย และหลังจากยุบสโมสรในปี ค.ศ. 2017 สโมสรได้ก่อตั้งขึ้นใหม่ชื่อใน บูดวา ซึ่งชนะเลิศ 4 สมัยติดต่อกัน

## ทำเนียบผู้ชนะเลิศ

## จำนวนครั้งที่ชนะเลิศ

## อ้างอิง

## แหล่งข้อมูลอื่น
* Volleyball Federation of Montenegro

หมวดหมู่:วอลเลย์บอลในประเทศมอนเตเนโกร
มอนเตเนกรินเฟิสต์ลีก
โบสถ์แห่งความสามัคคี

**สหพันธ์ครอบครัวเพื่อความสามัคคีและสันติภาพโลก** () เรียกสั้น ๆ ว่า **โบสถ์แห่งความสามัคคี** () บ้างเรียก **ลัทธิมูน** เป็นขบวนการศาสนาเกิดใหม่ เรียกสมาชิกของโบสถ์ดังกล่าวว่า *ยูนิฟิเคชั่น* หรือ *ชาวมูน* (Moonies) ก่อตั้งอย่างเป็นทางการเมื่อวันที่ 1 พฤษภาคม ค.ศ. 1954 ในนาม *สมาคมพระวิญญาณบริสุทธิ์เพื่อความสามัคคีของศาสนาคริสต์โลก* (Holy Spirit Association for the Unification of World Christianity) โดยมุน ซ็อน-มย็อง (; ค.ศ. 1920–2012) ในเอกสารไทยเรียก สาธุคุณซันเมียง มูน ชายชาวเกาหลีใต้ผู้อ้างตนเป็นพระเมสสิยาห์หรือพระผู้ช่วยให้รอด ซึ่งมีชื่อเสียงด้านกิจการทำงาน รวมทั้งอิทธิพลข้องเกี่ยวในแวดวงสังคมและการเมือง

โบสถ์แห่งความสามัคคีมีความเชื่อพื้นฐานที่อิงจากหนังสือ *หลักการดำเนินชีวิต* (Divine Principle) ซึ่งเป็นงานเขียนของมุน ซ็อน-มย็องเอง ในงานเขียนดังกล่าวมีมุมมองต่อพระเยซูต่างจากศาสนาคริสต์กระแสหลักที่มีหลักข้อเชื่อไนซีนเป็นบรรทัดฐาน และการสอนในเรื่อง "การชดใช้" (indemnity) ขบวนการทางศาสนานี้เป็นที่รู้จักยิ่งในพิธีกรรมสมรสหมู่ หรือที่ศาสนิกชนยูนิฟิเคชั่นจะเรียกว่า *การรับพรมงคลสมรสที่ศักดิ์สิทธิ์* โบสถ์แห่งความสามัคคีเป็นที่ถกเถียง นักวิจารณ์ยุคแรก ๆ เรียกโบสถ์ว่า "เป็นลัทธิที่อันตราย" ทั้งยังเป็นที่กล่าวถึงในการมีส่วนร่วมทางการเมืองระหว่างประเทศ ซึ่งรวมไปถึงการต่อต้านคอมมิวนิสต์และการรวมชาติเกาหลี โบสถ์แห่งความสามัคคีและสมาชิกของโบสถ์ เป็นผู้ก่อตั้ง เป็นเจ้าของ และเป็นผู้สนับสนุนองค์กรต่าง ๆ อย่างหลากหลาย เป็นต้นว่าธุรกิจ การศึกษา การเมือง และอื่น ๆ

สมาชิกของโบสถ์จะเรียก มุน ซ็อน-มย็อง และฮัน ฮัก-จา ภรรยา อย่างยกย่องว่า "พ่อที่แท้จริง" (True Father) และ "แม่ที่แท้จริง" (True Mother) และเรียกทั้งสองร่วมกันว่า "พ่อแม่ที่แท้จริง" (True Parents) เพื่อเชื่อมโยงคู่สมรส (ที่มาจากการสมรสหมู่) และครอบครัวมุนเข้ากับพระเจ้า

## ประวัติ
มุน ซ็อน-มย็อง (, ) หรือ ซันเมียง มูน มีนามเดิมว่า มุน ยง-มย็อง (, ) เกิดเมื่อวันที่ 25 กุมภาพันธ์ พ.ศ. 2463 (ตรงกับวันที่ 6 มกราคม ตามปฏิทินจันทรคติ และ 25 กุมภาพันธ์ พ.ศ. 2463 ในปฏิทินเกรกอเรียน) ที่บ้านซังซา ตำบลทอกุน อำเภอช็องจู จังหวัดพย็องอันเหนือ ซึ่งขณะนั้นยังอยู่ในการปกครองของญี่ปุ่น (ปัจจุบันขึ้นกับประเทศเกาหลีเหนือ) พื้นฐานครอบครัวแต่เดิมนับถือลัทธิขงจื๊อ ต่อมาได้เปลี่ยนไปนับถือศาสนาคริสต์นิกายเพรสไบทีเรียน มุนได้กลายเป็นครูผู้สอนศาสนาในโรงเรียนประจำวันอาทิตย์

สมาชิกโบสถ์แห่งความสามัคคีเชื่อว่า พระเยซูเจ้าทรงปรากฏพระองค์ต่อหน้ามุนในวันอีสเตอร์เมื่อ พ.ศ. 2479 โดยพระองค์ให้เขาทำงานสืบทอดต่อหลังพระเยซูถูกตรึงกางเขนไปแล้ว จากนั้นมุนได้ทำการอธิษฐานและใคร่ครวญเรื่องราวระยะหนึ่งก่อนตัดสินใจตอบรับภารกิจ และเปลี่ยนชื่อตัวเป็น มุน ซ็อน-มย็อง มาตั้งแต่นั้น

พฤษภาคม พ.ศ. 2486 มุนสมรสกับชเว ซุน-กิล ซึ่งเป็นปีเดียวกันกับ ฮัน ฮัก-จา (, ) หญิงชาวเกาหลีเหนือ ผู้เป็นภรรยาคนปัจจุบันของเขาเกิด

## อ้างอิง

หมวดหมู่:โบสถ์แห่งความสามัคคี
หมวดหมู่:ศาสนาในประเทศเกาหลีใต้
หมวดหมู่:การต่อต้านคอมมิวนิสต์
หมวดหมู่:ขบวนการศาสนาใหม่ในศาสนาคริสต์
หมวดหมู่:ความรู้สึกต่อต้านญี่ปุ่นในประเทศเกาหลีใต้
หมวดหมู่:ความรู้สึกต่อต้านเกาหลีใต้ในประเทศญี่ปุ่น
จังหวัดปาปัวที่สูง

**ปาปัวที่สูง** หรือ **ปาปูวาเปอกูนูงัน** () เป็นจังหวัดหนึ่งของประเทศอินโดนีเซีย ตั้งอยู่บริเวณที่สูงตอนกลางของภูมิภาคปาปัว เป็นจังหวัดเดียวในประเทศที่ไม่มีทางออกสู่ทะเล ครอบคลุมพื้นที่ 69,685.31 ตารางกิโลเมตร และมีประชากร 1,408,641 คนจากการประมาณการอย่างเป็นทางการ ณ กลางปี พ.ศ. 2564

จังหวัดปาปัวที่สูงได้รับการจัดตั้งขึ้นเมื่อวันที่ 30 มิถุนายน พ.ศ. 2565 โดยแยกพื้นที่ออกมาจากจังหวัดปาปัวพร้อมกับจังหวัดปาปัวกลางและจังหวัดปาปัวใต้ เมืองหลักของจังหวัดคือวาเมนาในอำเภอจายาวีจายา

## หน่วยการบริหาร
พื้นที่จังหวัดปาปัวที่สูงแบ่งออกเป็น 8 อำเภอ () ได้แก่

## อ้างอิง

ปาปัวที่สูง
หมวดหมู่:รัฐและดินแดนที่ก่อตั้งในปี พ.ศ. 2565
จังหวัดปาปัวใต้

**ปาปัวใต้** หรือ **ปาปูวาเซอลาตัน** () เป็นจังหวัดที่ตั้งอยู่ทางตอนใต้ของภูมิภาคปาปัวในประเทศอินโดนีเซีย ได้รับการจัดตั้งขึ้นเมื่อวันที่ 30 มิถุนายน พ.ศ. 2565 จากอดีตอำเภอ 4 อำเภอทางใต้สุดของจังหวัดปาปัว ครอบคลุมพื้นที่ 127,280.69 ตารางกิโลเมตร และมีประชากร 517,623 คนจากการประมาณการอย่างเป็นทางการเมื่อกลางปี พ.ศ. 2564 จังหวัดนี้เป็นจังหวัดที่มีพื้นที่มากที่สุด (หากไม่นับบางจังหวัดบนเกาะบอร์เนียว) แต่มีประชากรน้อยที่สุดในอินโดนีเซีย

จังหวัดปาปัวใต้มีอาณาเขตสอดคล้องกับภูมิภาควัฒนธรรมอานิมฮา ทางทิศตะวันออกติดต่อกับประเทศปาปัวนิวกินี ทางทิศเหนือและทิศตะวันตกเฉียงเหนือติดต่อกับจังหวัดปาปัวที่สูงและจังหวัดปาปัวกลางตามลำดับ นอกจากนี้ทางทิศตะวันตกและทิศใต้ยังติดต่อกับทะเลอาราฟูราซึ่งเป็นพรมแดนทางทะเลกับประเทศออสเตรเลีย เมืองหลักและศูนย์กลางทางเศรษฐกิจของจังหวัดคือเมอเราเก

## หน่วยการบริหาร
พื้นที่จังหวัดปาปัวใต้แบ่งออกเป็น 4 อำเภอ () ได้แก่

## อ้างอิง

ปาปัวใต้
หมวดหมู่:รัฐและดินแดนที่ก่อตั้งในปี พ.ศ. 2565
จังหวัดปาปัวกลาง

**ปาปัวกลาง** หรือ **ปาปูวาเตองะฮ์** () เป็นจังหวัดที่ตั้งอยู่ทางตอนกลางของภูมิภาคปาปัวในประเทศอินโดนีเซีย ได้รับการจัดตั้งขึ้นเมื่อวันที่ 30 มิถุนายน พ.ศ. 2565 จากอดีตอำเภอ 8 อำเภอทางตะวันตกของจังหวัดปาปัว ครอบคลุมพื้นที่ 66,130.49 ตารางกิโลเมตร และมีประชากรประมาณ 1,409,000 คนจากการประมาณการอย่างเป็นทางการเมื่อกลางปี พ.ศ. 2564

จังหวัดปาปัวกลางมีอาณาเขตค่อนข้างสอดคล้องกับภูมิภาควัฒนธรรมเมเอปาโก ทางทิศตะวันตกติดต่อกับจังหวัดปาปัวตะวันตก ทางทิศเหนือติดต่อกับส่วนที่เหลือของจังหวัดปาปัว และทางทิศตะวันออกติดต่อกับจังหวัดปาปัวที่สูงและจังหวัดปาปัวใต้ ศูนย์กลางการบริหารและศูนย์กลางทางเศรษฐกิจของจังหวัดคือนาบีเร ซึ่งเป็นเมืองใหญ่อันดับที่ 2 ในตอนกลางของภูมิภาคปาปัว (รองจากตีมีกา)

## หน่วยการบริหาร
พื้นที่จังหวัดปาปัวกลางแบ่งออกเป็น 8 อำเภอ () ได้แก่

## อ้างอิง

ปาปัวกลาง
หมวดหมู่:รัฐและดินแดนที่ก่อตั้งในปี พ.ศ. 2565
ประธานาธิบดีศรีลังกา

**ประธานาธิบดีศรีลังกา** (, , *ชนาธิปติ*) หรือเรียกอย่างเป็นทางการว่า **ประธานาธิบดีแห่งสาธารณรัฐสังคมนิยมประชาธิปไตยศรีลังกา** เป็นประมุขแห่งรัฐ ประธานเจ้าหน้าที่บริหาร หัวหน้ารัฐบาลในทางนิตินัย และจอมทัพแห่งประเทศศรีลังกา

รัฐธรรมนูญศรีลังกา ค.ศ. 1978 ให้ประธานาธิบดีที่ประชาชนเลือกตั้งมาโดยตรงในการเลือกตั้งทั่วไปเป็นหัวหน้ารัฐบาล และให้ประธานาธิบดีเลือกสรรรัฐมนตรีจากสมาชิกรัฐสภา

สำหรับหน้าที่และอำนาจนั้น รัฐธรรมนูญให้ประธานาธิบดีเป็นหัวหน้าคณะรัฐมนตรี เป็นประธานที่ประชุมคณะรัฐมนตรี เป็นประธานในการประชุมทางพิธีการของรัฐสภา สามารถเข้าประชุมรัฐสภาโดยได้รับเอกสิทธิ์กับความคุ้มกันในทางรัฐสภา สามารถเรียกประชุม งดประชุม และยุบรัฐสภา สามารถสั่งให้มีการออกเสียงประชามติ ประกาศสงคราม ประกาศสันติภาพ อภัยโทษ และลดโทษ นอกจากนี้ รัฐธรรมนูญยังให้ประธานาธิบดีรักษาและใช้ลัญจกรแผ่นดิน ซึ่งเป็นดวงตราสำหรับการแต่งตั้งเจ้าหน้าที่ชั้นสูงของรัฐ (เช่น นายกรัฐมนตรี รัฐมนตรี และตุลาการระดับสูง) และการจัดสรรที่ดินและอสังหาริมทรัพย์อื่นของรัฐ

อนึ่ง รัฐธรรมนูญคุ้มกันประธานาธิบดีจากการถูกดำเนินคดีในขณะดำรงตำแหน่ง ไม่ว่าเป็นคดีเรื่องส่วนตัวหรือคดีเรื่องหน้าที่ทางการ

เดิมรัฐธรรมนูญให้ประธานาธิบดีอยู่ในตำแหน่งคราวละ 5 ปี ไม่เกิน 2 วาระ ต่อมาการแก้ไขเพิ่มเติม ครั้งที่ 18 เมื่อ ค.ศ. 2010 ยกเลิกข้อจำกัดเรื่องวาระ ภายหลังมีการแก้ไขเพิ่มเติม ครั้งที่ 19 เมื่อ ค.ศ. 2015 กลับไปจำกัดที่ 2 วาระดังเดิม ประธานาธิบดีต้องสาบานตนเข้ารับตำแหน่งต่อหน้าประธานศาลสูงสุด ถ้าประธานาธิบดีไม่สามารถปฏิบัติหน้าที่ได้ นายกรัฐมนตรีจะปฏิบัติหน้าที่แทน และจะมีการเลือกสรรรัฐมนตรีที่เหลืออยู่ในคณะรัฐมนตรีขึ้นทำหน้าที่นายกรัฐมนตรีชั่วคราว

ผู้ดำรงตำแหน่งคนปัจจุบัน คือ อนุระ กุมาระ ทิสานายกะ ตั้งแต่วันที่ 23 กันยายน ค.ศ. 2024

## อ้างอิง

## แหล่งข้อมูลอื่น
* เว็บไซต์อย่างเป็นทางการ
คาร์นัก

**ศาสนาสถานแห่งคาร์นัก** หรือที่เรียกกันทั่วไปว่า **คาร์นัก** (, ซึ่งเดิมมาจากภาษาอาหรับ: خورنق *Khurnaq* แปลว่า *"หมู่บ้านที่มีป้อมปราการ"*) เป็นศาสนสถานที่ประกอบไปด้วยวัด เสา วิหารและสิ่งปลูกสร้างอาคารอื่นๆ ที่ผุพังจำนวนมาก ใกล้กับเมืองลักซอร์ ประเทศอียิปต์ การก่อสร้างศาสนสถานแห่งนี้เริ่มขึ้นในรัชสมัยของฟาโรห์เซนุสเรตที่ 1 (ครองราชย์ระหว่าง 1971–1926 ปีก่อนคริสตกาล) ในสมัยราชอาณาจักรกลาง (ประมาณ 2000–1700 ปีก่อนคริสตกาล) และดำเนินการก่อสร้างจนไปถึงสมัยราชอาณาจักรทอเลมี (ระหว่าง 305–30 ก่อนคริสตศักราช) ถึงแม้ว่าสิ่งปลูกสร้างและอาคารที่ยังหลงเหลืออยู่นั้น ส่วนใหญ่จะมีอายุย้อนถึงเพียงสมัยราชอาณาจักรใหม่เท่านั้น แต่บริเวณโดยรอบศาสนสถานแห่งคาร์นักเป็นบริเวณที่ในภาษาอียิปต์โบราณเรียกว่า *Ipet-isut* (*"สถานที่ที่ได้รับการคัดเลือกมากที่สุด"*) และเป็นสถานที่สักการะหลักของเทพเจ้าทั้งสามแห่งธีบส์ในช่วงราชวงศ์ที่สิบแปดแห่งอียิต์ โดยมีเทพอามุนเป็นเทพเจ้าสูงสุด ซึ่งยังเป็นส่วนหนึ่งของอนุสรณ์สถานประจำเมืองธีบส์ ในปี ค.ศ. 1979 ศาสนสถานแห่งคาร์นักก็ได้รับการขึ้นทะเบียนเป็นมรดกโลกโดยองค์การยูเนสโกพร้อมกับส่วนอื่นๆ ของเมือง ศาสนสถานแห่งคาร์นักได้เป็นที่มาของชื่อหมู่บ้านเอล-คาร์นัก ในสมัยปัจจุบันในบริเวณใกล้เคียงและล้อมรอบด้วยบางส่วน ซึ่งห่างจากเมืองลักซอร์ไปประมาณ 2.5 กิโลเมตร (1.6 ไมล์)

## อ้างอิง


หมวดหมู่:สถานที่ท่องเที่ยวในประเทศอียิปต์
หมวดหมู่:กลุ่มเทวสถานคาร์นัก
ดาวคนละดวง

**ดาวคนละดวง** เป็นนวนิยายไทยจากปลายปากกาของ วิศวนาถ ได้ถูกนำมาสร้างเป็นละครโทรทัศน์ทั้งสิ้น 2 ครั้ง ครั้งแรกในปี พ.ศ. 2542 ผลิตโดย บริษัท บางกอก ออดิโอ วิชั่น จำกัด จากการกำกับของ ฉลอง ภักดีวิจิตร ซึ่งใช้ชื่อในการกำกับว่า ดรรชนี ออกอากาศทาง ช่อง 7 สี นำแสดงโดย พีท ทองเจือ รับบทเป็น ธนัท ฉัตรมงคล บำเพ็ญ รับบทเป็น วสันต์ เกวลิน คอตแลนด์ รับบทเป็น ชลันธร และ จิตติมา สำเภาทอง รับบทเป็น ศุภิกา

ครั้งที่ 2 ในปี พ.ศ. 2564 ผลิตโดย บริษัท อาหลอง กรุ๊ป จำกัด โดย แก้ว-บุญจิรา ภักดีวิจิตร และ กู๊ด-เฉิดบุญ ภักดีวิจิตร ลูกสาวและลูกชายของ ฉลอง ภักดีวิจิตร จากการกำกับของ โหน่ง-กฤษณพงศ์ ราชธา ออกอากาศทาง ช่อง 3 เอชดี นำแสดงโดย วรินทร ปัญหกาญจน์ รับบทเป็น ธนัท ฐากูร การทิพย์ รับบทเป็น วสันต์ สุภาพร วงษ์ถ้วยทอง รับบทเป็น ชลันธร และ ลักษณ์นารา เปี้ยทา รับบทเป็น ศุภิกา โดยละครเวอร์ชั่นนี้ได้จัดงานบวงสรวงเมื่อปลายเดือนสิงหาคม พ.ศ. 2562

## นักแสดง

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2542
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย ฉลอง ภักดีวิจิตร
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2020
วัดประตูสาร

**วัดประตูสาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 9 ไร่ 83 ตารางวา มีที่ธรณีสงฆ์จำนวน 1 แปลง เนื้อที่ 3 ไร่ 1 งาน 80 ตารางวา 

ที่มาของชื่อ "ประตูสาร" ในอดีตพื้นที่เหนือวัดประตูสารขึ้นไปประมาณ 100 เมตรเศษเป็นคู เคยเป็นเพนียดคล้องช้างแต่โบราณ คาดว่าเป็นเพนียดคล้องช้างสมัยอู่ทอง จนล่วงเข้ามาอยู่สมัยอยุธยา เมื่อควาญช้างไปไล่ต้อนช้างจากป่าสูงเข้ามาเพนียด ควาญช้างจะค่อย ๆ คัดเลือกช้างที่มีลักษณะดีไว้ใช้งาน หรือเพื่อเป็นช้างศึกต่อไป ประตูสาร จึงหมายถึงประตูของช้าง

วัดประตูสารสร้างราว พ.ศ. พ.ศ. 2223 (หลักฐานไม่แน่ชัด) ได้รับพระราชทานวิสุงคามสีมาเมื่อ พ.ศ. 2280 สุนทรภู่ได้แต่งนิราศสุพรรณโดยกล่าวถึงวัดประตูสาร ในอดีตศาลาของวัดเคยใช้เป็นศาลตัดสินคดีความ พอตัดสินเสร็จ ศาลก็ยกเลิกไปแล้วกลับมาเป็นศาลาวัดตามเดิม

อาคารเสนาสนะที่สำคัญ ได้แก่ อุโบสถเก่าฐานแอ่นโค้งท้องสำเภา ภายในมีจิตรกรรมฝาผนัง เขียนในสมัยพระบาทสมเด็จพระนั่งเกล้าเจ้าอยู่หัว เป็นเรื่องเกี่ยวกับพุทธประวัติตอนสำคัญ ทศชาติชาดกโดยแทรกเรื่องราววิถีชีวิตของผู้คนในสมัยเข้าไปด้วย เช่น ชาวกะเหรี่ยง ชาวจีน ชาวลาว ส่วนวิหารประดิษฐาน  *หลวงพ่อดำ* พระพุทธรูปโบราณเก่าแก่ที่ประดิษฐานคู่วัดมานาน  มณฑป  เป็นที่ประดิษฐานรูปจำลองพระครูวิธุรสุตาคมพระเกจิชื่อดัง บ่อน้ำศักดิ์สิทธิ์ และยังมีธรรมาสน์ ตู้พระไตรปิฎก ฯลฯ

## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาส วัดประตูสาร (เท่าที่พบข้อมูล)

## อ้างอิง

ประตูสาร
หมวดหมู่:โบราณสถานในจังหวัดสุพรรณบุรี
วัดจำปา

**วัดจำปา** อาจหมายถึง
* วัดจำปา กรุงเทพมหานคร
* วัดจำปา ตำบลบ้านลาน อำเภอบ้านไผ่ จังหวัดขอนแก่น
* วัดจำปา ตำบลภูเหล็ก อำเภอบ้านไผ่ จังหวัดขอนแก่น
* วัดจำปา จังหวัดเชียงราย
* วัดจำปา อำเภอนาหว้า จังหวัดนครพนม
* วัดจำปา หมู่ที่ 6 ตำบลนาเดื่อ อำเภอศรีสงคราม จังหวัดนครพนม
* วัดจำปา หมู่ที่ 12 ตำบลนาเดื่อ อำเภอศรีสงคราม จังหวัดนครพนม
* วัดจำปา ตำบลท่าบ่อสงคราม อำเภอศรีสงคราม จังหวัดนครพนม
* วัดจำปา จังหวัดนนทบุรี
* วัดจำปา จังหวัดบุรีรัมย์
* วัดจำปา อำเภอท่าเรือ จังหวัดพระนครศรีอยุธยา
* วัดจำปา (ร้าง) อำเภออุทัย จังหวัดพระนครศรีอยุธยา
* วัดจำปา จังหวัดยโสธร
* วัดจำปา จังหวัดศรีสะเกษ
* วัดจำปา ตำบลสนามคลี อำเภอเมือง จังหวัดสุพรรณบุรี
* วัดจำปา (ร้าง) ตำบลท่าพี่เลี้ยง อำเภอเมือง จังหวัดสุพรรณบุรี
* วัดจำปา (ร้าง) ตำบลพิหารแดง อำเภอเมือง จังหวัดสุพรรณบุรี
* วัดจำปา อำเภออู่ทอง จังหวัดสุพรรณบุรี
* วัดจำปา จังหวัดสุราษฎร์ธานี
* วัดจำปา อำเภอเมือง จังหวัดสุรินทร์
* วัดจำปา อำเภอรัตนบุรี จังหวัดสุรินทร์
* วัดจำปา อำเภอสนม จังหวัดสุรินทร์
* วัดจำปา จังหวัดอุดรธานี

จำปา
สแมกส์ เจ0723.3-7327

**สแมกส์ เจ0723.3-7327** () เป็นกระจุกดาราจักรซึ่งอยู่ห่างออกไป 5.12 พันล้านปีแสงภายในกลุ่มดาวปลาบินทางซีกฟ้าใต้ (RA/Dec = 110.8375, −73.4391667) กระจุกนี้เป็นหย่อมท้องฟ้าที่มองเห็นได้จากซีกโลกใต้ กล้องโทรทรรศน์อวกาศฮับเบิลและกล้องโทรทรรศน์อื่น ๆ มักติดตามถ่ายภาพกระจุกนี้เพื่อเสาะหาอดีตอันไกลโพ้น 

สแมกส์ เจ0723.3-7327 เป็นเป้าหมายของการถ่ายภาพสีเต็มรูปแบบภาพแรกที่กล้องโทรทรรศน์อวกาศเจมส์ เวบบ์ ถ่ายโดยใช้กล้องเนอร์แคมและเปิดเผยสู่สาธารณชน ก่อนหน้านี้กล้องโทรทรรศน์อวกาศฮับเบิลในโครงการสำรวจกระจุกขนาดใหญ่ทางใต้ (สแมกส์) รวมทั้งกล้องโทรทรรศน์อวกาศพลังค์และกล้องโทรทรรศน์อวกาศจันทราเคยสังเกตการณ์กระจุกนี้มาแล้ว

## อ้างอิง

## แหล่งข้อมูลอื่น
* SMACS J0723.3-7327 เว็บไซต์เก็บถาวรมรดกเอสทีซีไอ. ฮับเบิล

* NASA’s Webb Delivers Deepest Infrared Image of Universe Yet นาซ่าแถลงข่าว

หมวดหมู่:กลุ่มกระจุกดาราจักร
หมวดหมู่:กลุ่มดาวปลาบิน
โตเกียวเกรตแบส์

**โตเกียวเกรตแบส์** () เป็นสโมสรวอลเลย์บอลชายของประเทศญี่ปุ่น แข่งขันในวี.ลีก ดิวิชัน 1 ซึ่งเป็นลีกระดับสูงที่สุดของประเทศ สโมสรก่อตั้งขึ้นในเดือนพฤษภาคม ค.ศ. 2022 โดย *บริษัท เนเจอร์ แลบ จำกัด* และจะทำการแข่งขันครั้งแรกในฤดูกาล 2022–23

## รูปแบบ
ชื่อของสโมสรสื่อถึง ผู้เล่นและผู้สนับสนุนได้ถูกเชื่อมต่อกัน เปรียบเสมือนดาว 7 ดวงใน "ดาวกระบวยใหญ่" ซึ่งเป็นหนึ่งใน "กลุ่มดาวหมีใหญ่" โดยสโมสรนั้นจะมีเป้าหมายในการเชื่อมโยงกันระหว่างผู้คน ภูมิภาค และโลก ผ่านวอลเลย์บอล และจะทำให้โลกของวอลเลย์บอลน่าตื่นเต้นและน่าดึงดูดใจมากขึ้น

## ประวัติ
ในปี ค.ศ. 2021 มีการประกาศว่าสโมสรวอลเลย์บอล *[[เอฟซี โตเกียว (วอลเลย์บอล)|เอฟซี โตเกียว]]* จะระงับการดำเนินการหลังจบฤดูกาล 2021–22 กระทั่งเดือนพฤษภาคม ค.ศ. 2022 ได้มีรายงานออกมาใหม่ว่า ทีมจะถูกโอนย้ายไปอยู่ภายใต้ *บริษัท เนเจอร์ แลบ จำกัด* และก่อตั้งขึ้นเป็นทีมใหม่ที่ชื่อว่า *โตเกียวเกรทแบรส์*

ในเดือนเดียวกันนั้น *บริษัท เกรทแบรส์ จำกัด* ได้ถูกก่อตั้งขึ้นเพื่อเป็นบริษัทจัดการกิจการของสโมสรภายใต้ *เนเจอร์ แลบ* และนักกีฬาบางคนจากสโมสรเอฟซี โตเกียว ก็ได้ย้ายมาเป็นผู้เล่นให้กับสโมสรใหม่นี้

## ผลงาน
### ผลงานในลีก
 **ชนะเลิศ**  รองชนะเลิศ

## อ้างอิง

## แหล่งข้อมูลอื่น

หมวดหมู่:สโมสรวอลเลย์บอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2565
หมวดหมู่:กีฬาในโตเกียว
หมวดหมู่:ก่อตั้งในประเทศญี่ปุ่นในปี พ.ศ. 2565
Nicotiana benthamiana

***Nicotiana benthamiana*** (ชื่ออย่างไม่เป็นทางการ benth, benthi หรือ ยาสูบใบเล็ก) เป็นชนิดพันธุ์ของพืชพื้นเมืองในทวีปออสเตรเลียในสกุล Nicotiana  เป็นชนิดพันธุ์ที่ใกล้ชิดกับยาสูบ

ชื่อพ้องสำหรับชนิดพันธุ์นี้คือ *Nicotiana suaveolens* var. *Cordifolia* ซึ่งได้รับการอธิบายโดยจอร์จ เบนแทม (George Bentham) นักพฤกษศาสตร์ชาวอังกฤษในหนังสือ *Flora Australiensis* ในปี ค.ศ. 1868 ชื่อได้ถูกเปลี่ยนเป็น *Nicotiana benthamiana* โดยกาเรล โดมิน (Karel Domin) นักพฤกษศาสตร์ชาวเช็กในหนังสือ *Bibliotheca Botanica* ในปี ค.ศ.1929 เพื่อเป็นเกียรติแก่เบนแทมผู้เขียนคำอธิบายเดิม

## ประวัติ
ชาวออสเตรเลียใช้พืชชนิดนี้เป็นยากระตุ้น จากการมีส่วนประกอบของนิโคตินและแอลคาลอยด์อื่น ๆ ก่อนที่จะมีการเริ่มใช้พืชยาสูบ (''N. tabacum'' และ ''N. rustica'') ในเชิงพาณิชย์  ชื่อในภาษาของชาวออสเตรเลียพื้นเมืองได้แก่ tjuntiwari, muntju และอื่น ๆ พืชชนิดนี้ถูกเก็บรวบรวมครั้งแรกบนชายฝั่งทางเหนือของออสเตรเลียโดยเบนจามิน บิเนา (Benjamin Bynoe) ในการเดินทางสำรวจของเรือบีเกิล (HMS *Beagle*) ในปี ค.ศ. 1837

## คำอธิบาย
พืชล้มลุกชนิดนี้พบได้ในบริเวณโขดหินบนเนินเขาและหน้าผาตลอดภาคเหนือของออสเตรเลีย ที่ความสูงและถิ่นอาศัยหลากหลาย ลักษณะลำต้นตั้งตรงและสูงได้ถึง 1.5 เมตร (59.1 นิ้ว) แผ่ขยายทรงพุ่มได้ไม่เกิน 200 มิลลิเมตร (7.9 นิ้ว) ดอกมีสีขาว

## การใช้ในงานวิจัย
*N. benthamiana* ถูกใช้เป็นสิ่งมีชีวิตต้นแบบในการวิจัยพืช ตัวอย่างเช่น ใบค่อนข้างบอบบางซึ่งอาจทำให้ใบช้ำเพื่อในการทดลองการสังเคราะห์เอทิลีน เอทิลีนเป็นฮอร์โมนพืชที่หลั่งออกมาหลังจากพืชได้รับบาดเจ็บ ซึ่งสามารถวัดปริมาณของเอทิลีนที่ปล่อยออกมาได้โดยใช้เทคนิคแก๊สโครมาโทกราฟี เนื่องจากชนิดพันธุ์นี้สามารถติดเชื้อโรคพืชจำนวนมากได้ *N. benthamiana* จึงถูกนำมาใช้กันอย่างแพร่หลายในด้านไวรัสวิทยาพืช นอกจากนี้ยังเป็นพืชเป้าหมายที่ดีเยี่ยมสำหรับเทคนิคการแทรกซึมอะโกรแบคทีเรีย (agroinfiltration)

*N. benthamiana* มีสายพันธุ์ป่าจำนวนมากทั่วประเทศออสเตรเลีย และสายพันธุ์ในห้องปฏิบัติการเป็นสายพันธุ์ในสิ่งแวดล้อมสุดขั้วที่มีต้นกำเนิดมาจากประชากรที่ยังคงสงวนการกลายพันธุ์ที่ทำให้เอ็นไซม์ Rdr1 (RNA-dependent RNA polymerase 1) ทำงานลดลง (loss-of-function mutation) ทำให้พืชชนิดนี้มีความไวรับสูง (hypersusceptible) ต่อไวรัส

### เทคโนโลยีชีวภาพ
*N. benthamiana* เป็นพืชสามัญที่ใช้สำหรับทำ "pharming" (การเกษตรเพื่อผลิตเภสัชภัณฑ์) สำหรับผลิตสารภูมิต้านทานโมโนโคลนและชีวสังเคราะห์โปรตีนผสม (recombinant proteins) อื่น ๆ ตัวอย่างเช่น ยา ZMapp ถูกผลิตขึ้นโดยใช้พืชชนิดนี้

## การพัฒนาวัคซีนป้องกันโควิด-19
บริษัทเทคโนโลยีชีวภาพ Medicago ในเมืองควิเบก ประเทศแคนาดา ใช้ *N. benthamiana* เป็น "โรงงาน" เพื่อผลิตอนุภาคคล้ายไวรัส โดยใช้ระยะเวลาเพาะเลี้ยงสั้นเพียงไม่กี่วันและทำได้ในปริมาณมาก ทำให้สามารถผลิตวัคซีนโควิด-19 ที่มีศักยภาพได้อย่างรวดเร็ว

ในเดือนกุมภาพันธ์ พ.ศ. 2565 กระทรวงสาธารณสุขแคนาดา (Health Canada) อนุญาตให้วัคซีนโควิด-19 ชื่อ CoVLP (ชื่อทางการค้า Covifenz) ที่กระบวนการผลิตใช้ *N. benthamiana* ใช้ในการป้องกันการติดเชื้อ SARS-CoV-2 ในผู้ใหญ่อายุ 18 ถึง 64 ปี

## อ้างอิง

benthamiana
หมวดหมู่:ยาสูบ
หมวดหมู่:พืชตัวแบบ
ฟรันทซ์ กริลพาร์ทเซอร์

**ฟรันทซ์ เซราฟีคุส กริลพาร์ทเซอร์** () เป็นนักเขียนชาวออสเตรีย ได้รับการนับถือเป็นผู้นำของนักเขียนบทละครของออสเตรียในคริสต์ศตวรรษที่ 19 มีการนำบทละครของเขาไปแสดงหลายครั้งที่โรงละครบวร์คเทอาเทอร์ในกรุงเวียนนา นอกจากนี้ เขายังเป็นผู้แต่งบทไว้อาลัยในงานศพของเบทโฮเฟิน 

## ประวัติ
ฟรันทซ์ กริลพาร์ทเซอร์ เกิดในกรุงเวียนนา บิดาของเขาเป็นทนายความที่ไม่ประสบความสำเร็จ ส่วนมารดาของเขาก็เป็นโรคประสาท เดิมทีแล้ว บิดาต้องการให้เด็กชายฟรันทซ์เป็นนักกฎหมาย ฟรันทซ์จึงเข้าศึกษานิติศาสตร์ที่มหาวิทยาลัยเวียนนาในปี 1807 ซึ่งในสองปีถัดมา บิดาของเขาก็เสียชีวิตและทำให้ครอบครัวอยู่ในสถานการณ์ยากเข็ญ เมื่อเขาสำเร็จการศึกษาในปี 1811 ฟรันทซ์ก็ทำงานเป็นครูกวดวิชาให้แก่ครอบครัวขุนนาง 

ในปี 1813 เขาก็เข้ารับราชการในตำแหน่งเจ้าพนักงานคลัง ต่อมาในปี 1821 เขาโอนย้ายไปรับราชการในตำแหน่งที่หอสมุดหลวง แต่ไม่สามารถปรับตัวเข้ากับที่นี่ได้ จึงย้ายกลับมาที่คลังจักรวรรดิตามเดิม ต่อมาในปี 1832 เขาได้รับตำแหน่งผู้อำนวยการกองสารบรรณของคลังจักรวรรดิ และดำรงตำแหน่งนี้จนเกษียณราชการในปี 1856
## อ้างอิง

หมวดหมู่:นักเขียนชาวออสเตรีย
หมวดหมู่:บุคคลจากเวียนนา
หมวดหมู่:ศิษย์เก่าจากมหาวิทยาลัยเวียนนา
ขนแกะทองคำ

200px|thumb|เจสันกลับถึงนครไอออลกอส พร้อมกับขนแกะทองคำ

ในเทวตำนานกรีก **ขนแกะทองคำ**  () คือขนแกะของแกะตัวผู้ซึ่งมีเกลียวขนป็นทองคำ 

แกะตัวนี้เป็นแกะที่ได้รับพรจากเทพเฮอร์มีส มันมีนามว่า **ฆริโซมาลอส** (Khrysomallos)  มันช่วยชีวิตของเจ้าชายฟริกซัสที่กำลังจะถูกเผาบูชายันตามแผนร้ายของแม่เลี้ยง ผู้เป็นมเหสีใหม่ของท้าวแอธะมาสเจ้านครฮาลอส แกะทองคำช่วยเหลือเจ้าชายโดยนำพาเจ้าชายเหาะข้ามทะเลไปถึงนครกอลคิส ซึ่งอยู่ทางตะวันออกของทะเลดำ ท้าวอิทิลัสเจ้านครกอลคิสต้อนรับเจ้าชายเป็นอย่างดี และให้อภิเษกกับพระธิดานามว่าคาลไซโอพี  เจ้าชายฟรีซุสจึงสังหารแกะทองคำแล้วนำขนแกะตัวนั้นถวายแด่เป็นสินสอดแด่ท้าวอิทิลัส ท้าวอิทิลัสรับสั่งให้นำขนแกะทองคำไปเก็บไว้ในอุทยานหลวงโดยมีมังกรเฝ้าอยู่ตลอดเวลา 

เจ้าชายเจสัน (Jason) โอรสของท้าวอีสันเจ้านครไอออลกอส กำลังเรียนวิชาอยู่ต่างบ้านต่างเมือง วันหนึ่ง ท้าวอีสันถูกชิงบัลลังก์โดยอีเลียสผู้อนุชา ระหว่างที่เจ้าชายเจสันเดินทางกลับบ้านเมืองก็บังเอิญได้ช่วยเหลือหญิงแก่ ซึ่งเป็นร่างจำแลงของมหาเทวีของซุส พระนางจึงให้พรว่าจะช่วยให้เจสันได้ครองบัลลังก์ เมื่อเจสันกลับถึงบ้านเกิด ท้าวอีเลียสก็ทำใจต้อนรับขับสู้เจสันผู้เป็นหลานอา โดยบอกว่าถ้าเจสันไปนำขนแกะทองคำแห่งนครออร์โคเมนอสมาให้แก่ตน ก็จะยอมคืนบัลลังก์แก่เจสัน

เจสันรับคำท้าดังกล่าว และให้ช่างต่อเรือนามว่าอาร์กัส ต่อเรือลำหนึ่งซึ่งมีนามว่า "อาร์โก" (Argo) เพื่อใช้เดินทางไปยังนครกอลคิส นอกจากนี้ เขายังได้ชักชวนเหล่าผู้กล้ามากมายร่วมขึ้นเรืออาร์โก

## บรรณานุกรม
* แบรดแมน, โทนี่. 2550. "เจสันกับขนแกะทองคำ". กรุงเทพฯ: แฮปปี้คิดส์.

หมวดหมู่:สิ่งของปรัมปรา
หมวดหมู่:ประมวลเรื่องปรัมปรากรีก
เพลิงพระนาง (ละครโทรทัศน์ พ.ศ. 2539)

***เพลิงพระนาง*** เป็นละครโทรทัศน์ไทยในปี พ.ศ. 2539 โดยกันตนา ดัดแปลงเนื้อเรื่องบางส่วนจากหนังสือ *เที่ยวเมืองพม่า* พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ และหนังสือ *[[พม่าเสียเมือง]]* ของหม่อมราชวงศ์คึกฤทธิ์ ปราโมช เป็นเรื่องราวสมมติแย่งชิงอำนาจกันจนนำไปสู่ความล่มสลายของบ้านเมือง ออกอากาศทาง ช่อง 5 นำแสดงโดย สันติสุข พรหมศิริ, ชไมพร จตุรภุช และปรียานุช ปานประดับ กำกับโดย อดุลย์ บุญบุตร

## นักแสดง

## รางวัล

## อ้างอิง

หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ที่กำกับโดย อดุลย์ บุญบุตร
หมวดหมู่:ละครโทรทัศน์ภาษาไทย
เพลิงพระนาง

**เพลิงพระนาง** อาจหมายถึง

* เพลิงพระนาง (ละครโทรทัศน์ พ.ศ. 2539)
* เพลิงพระนาง (ละครโทรทัศน์ พ.ศ. 2560)
* เพลิงพระนาง (ละครโทรทัศน์ พ.ศ. 2569)
ทลฮารือบัง

**ทลฮารือบัง** () เป็นรูปปั้นหินแกะสลักขนาดใหญ่พบที่เกาะเชจู ทางใต้สุดของประเทศเกาหลีใต้ นับถือกันเป็นเทพอารักษ์และเทพแห่งการเจริญพันธุ์ แกะสลักจากหินบะซอลต์ที่รูพรุนหรือหินภูเขาไฟสองตัวคู่กัน มีความสูงราวสามเมตร รูปปั้นมีดวงหน้ายิ้มแย้ม ดวงตาโตไม่มีรูปม่านตา จมูกกว้างและยาว มือทั้งสองวางอยู่บริเวณหน้าท้อง แต่วางแขนไม่เท่ากัน สวมหมวกที่มีลักษณะคล้ายกับลึงค์หรือเห็ด ถูกตั้งไว้นอกประตูเพื่อป้องกันปีศาจร้าย ใน *พงศาวดารทัมนา* ซึ่งเป็นเอกสารโบราณของเกาะเชจู ระบุว่ามีการแกะสลักทลฮารือบังตัวแรกใน ค.ศ. 1754

ทลฮารือบัง ประกอบด้วยคำว่า *ทล* () แปลว่า หิน กับคำเชจูว่า *ฮารือบัง* () แปลว่า ปู่ หรือผู้อาวุโส ซึ่งตรงกับคำว่า *ฮาราบอจี* () ในภาษาเกาหลีมาตรฐาน เมื่อนำคำมารวมกันจะแปลว่า หินปู่ เพื่อเป็นการให้เกียรติ ก่อนหน้านี้ถูกเรียกว่า *พ็อกซูมอรี* () *มูซ็องมก* (, ) และ *อูซ็องมก* (, ) ซึ่งใช้เรียกในท้องถิ่นต่าง ๆ บนเกาะเชจู ขณะที่ *พงศาวดารทัมนา* เรียกรูปแกะสลักนี้ว่า *องจ็องซ็อก* (, ) แต่ปัจจุบันไม่มีผู้เรียกด้วยชื่อดังกล่าวแล้ว

## ดูเพิ่ม
* ชังซึง

## อ้างอิง

## แหล่งข้อมูลอื่น
* 

หมวดหมู่:วัฒนธรรมเกาหลี
หมวดหมู่:รูปปั้นขนาดมหึมา
หมวดหมู่:ศาสนาในประเทศเกาหลีใต้
คลองบางน้อย (กรุงเทพมหานคร)

[thumb|คลองบางน้อย ช่วง[ถนนพุทธมณฑล สาย 2]]
**คลองบางน้อย** เป็นคลองในท้องที่เขตตลิ่งชันและเขตทวีวัฒนา กรุงเทพมหานคร แยกจากคลองบางเชือกหนังเชื่อมต่อกับคลองทวีวัฒนา ในเขตตลิ่งชันมีความยาว 5,400 เมตร ในเขตทวีวัฒนามีความยาว 5,260 เมตร

สถานที่ตั้งอยู่ริมคลอง ได้แก่ ชุมชนวัดเกาะ วัดกระโจมทอง และวัดสะพาน เมื่อประมาณ พ.ศ. 2500 มีสวนเฉพาะบริเวณปากคลอง ถัดเข้าไปในคลองจะเป็นนา บริเวณคลองบางน้อยมีลักษณะเป็นที่ลุ่มกว่าคลองบางพรมและคลองบางระมาด ในอดีตได้รับผลกระทบจากน้ำขึ้นน้ำลง ผู้คนตอนในของคลองจะเดินทางไปปากคลองและที่อื่น ๆ ต้องเดินเลาะคลองไปขึ้นเรือแท็กซีที่วัดเกาะเพราะเรือสามารถเกยน้ำตื้นได้ ภายหลังมีเรือหางยาวที่สามารถแล่นเข้าสู่น้ำตื้นเข้าตอนในคลองได้

บริเวณวัดสะพานเป็นที่ตั้งของตลาดน้ำวัดสะพาน  มีศาลาริมน้ำให้นั่งพักผ่อน และมีร้านค้าร้านอาหารริมน้ำ เปิดวันเสาร์และวันอาทิตย์ ที่วัดสะพานเพิ่งมีถนนเข้าถึงเมื่อ พ.ศ. 2543 แต่ก่อนหน้านั้นการเดินทางมายังวัดได้ทางเรือเพียงอย่างเดียว หลังจากที่เกิดตลาดน้ำขึ้นมาทำให้มีคนรู้จักวัดมากขึ้น

## อ้างอิง

บางน้อย
บางน้อย
ชังซึง

[thumb|ชังซึงใน[เขตชงโน โซล ประเทศเกาหลีใต้]]
**ชังซึง** () เป็นเทพอารักษ์ตามคติความเชื่อของชาวเกาหลี มีลักษณะเป็นเสาโทเท็มที่ทำมาจากไม้ ถูกตั้งไว้เพื่อแสดงขอบเขตของหมู่บ้านและขับไล่ปีศาจ ใกล้เคียงกันกับผีเสื้อบ้านของไทย ในท้องที่ช็อลลา ชุงช็อง และคย็องซัง จะเรียกว่า *พ็อบซู* () หรือ *พ็อกซู* () ซึ่งมาจากคำว่า *พกซา* (, ) ซึ่งแปลว่า หมอผีชาย ในช็อลลามักจะสร้างชังซึงด้วยหิน คล้ายกับทลฮารือบังของเกาะเชจู

ชังซึงเพศชายจะมีการแกะสลักอักษรฮันกึลหรือฮันจาไว้ว่า "แม่ทัพผู้ยิ่งใหญ่ในใต้หล้า" (, ) ตกแต่งด้วยเครื่องประดับศีรษะคล้ายกับหมวกของชนชั้นสูงของเกาหลี หากเป็นชังซึงเพศหญิงจะแกะสลักข้อความไว้ว่า "แม่ทัพหญิงแห่งยมโลก" (, ) หรือ "แม่ทัพผู้ยิ่งใหญ่แห่งยมโลก" (, ) ซึ่งจะมีเครื่องประดับตกแต่งน้อยกว่าชังซึงเพศชาย

นอกจากนี้ชังซึงมีสามประเภท คือ *ชังซึงพิทักษ์หมู่บ้าน* ทำหน้าที่ไล่ผีร้าย ป้องกันไฟ สร้างความสุขแก่ผู้คน *ชังซึงพิทักษ์วัด* เพื่อแสดงอาณาเขตวัด ป้องกันสิ่งชั่วร้ายที่กล้ำกรายวัด และ *ชังซึงพิทักษ์พื้นที่สาธารณะ* เป็นเทพอารักษ์ประจำถนน ประตู ค่ายทหาร และทางน้ำ

## อ้างอิง

## แหล่งข้อมูลอื่น
* 

หมวดหมู่:วัฒนธรรมเกาหลี
หมวดหมู่:ศาสนาในประเทศเกาหลีใต้
ห้วงอวกาศลึกภาพแรกของเวบบ์

***ห้วงอวกาศลึกภาพแรกของเวบบ์*** () เป็นภาพถ่ายปฏิบัติการภาพแรกที่ถ่ายโดยกล้องเนียร์อินฟราเรด (NIRCam) ของกล้องโทรทรรศน์อวกาศเจมส์ เวบบ์ และเป็นภาพที่ประกอบขึ้นมาจากภาพที่ได้รับจากความยาวคลื่นต่าง ๆ รวมกันกว่า 12.5 ชั่วโมง

ภาพถ่ายนี้แสดงให้เห็นกระจุกดาราจักรสแมกส์ 0723 ดังที่ปรากฏเมื่อ 4.6 พันล้านปีก่อน กระจุกดาราจักรนี้สามารถมองเห็นได้จากซีกโลกใต้ และเป็นภาพสีเท็จขนาดเต็มภาพแรกจากกล้องโทรทรรศน์อวกาศเจมส์ เวบบ์ และเป็นภาพมุมมองอินฟราเรดแสดงจักรวาลที่มีความละเอียดสูงที่สุดเท่าที่เคยถ่ายมา แสดงให้เห็นดาราจักรหลายพันดาราจักร และสามารถเห็นไปถึงวัตถุที่จางที่สุดที่คลื่นอินฟราเรดจับได้มาปรากฏในภาพของกล้องเป็นครั้งแรก

## อ้างอิง

หมวดหมู่:ภาพถ่าย
หมวดหมู่:จักรวาลวิทยาเชิงกายภาพ
หมวดหมู่:ผลงานในปี พ.ศ. 2565